text: En ny Miss World er på vej
  19 oktober 2011 kl. 14.17
  Maya Olesen, 20 år, fra Christiansfeld er på vej til London for at repræsentere Danmark ved verdens mest prestigefyldte skønhedskonkurrence, Miss World.
  121 smukke unge kvinder fra hele verden bejler til titlen. De bliver ikke alene bedømt på udseende, men også personlighed, begavelse og formuleringsevner.
  Kandidaterne skal i den kommende tid deltage i gallamiddage og velgørenhedsprojekter i England og Skotland, inden finaleaftenen 6. november, hvor kandidaterne skal gå catwalk.
  Maya Olesen blev i august kåret som Miss World Danmark.
  En dansker har endnu ikke opnået at blive Miss World.
  Årets vinder får 100.000 dollars og en masse modelkontrakter.
  